《次韵施少路春日》
宋代·李洪

拂面和风喜及辰，宫幡未赐岸乌巾。
冰消水泺箫韶韵，雪过湖漘茝若春。
诗律自怜心尚在，宦情难与世趋新。
从兹排比寻芳计，况是湖山旧主人。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。